o
KÄÄNNEKOHTA ULOS RIKKINÄISYYDESTÄ
Tervetuloa Käännekohtaan. Olen Muyiwa.
Ohjelmassa tapaamme naisen, jonka itseinho teki hänestä itsetuhoisen.
Tapaamme myös nuoren miehen, joka haki hyväksyntää tappamalla.
Ensiksi tapaamme artistin, joka on viihdyttänyt fanejaan jo 10 vuotta.
Palkittujen biisien taustalla oli kuitenkin kipua.
Lisa McClendon kertoo Erica Linneylle elämästään.
Artisti Lisa McClendon on inspiroinut yleisöään -
jo kymmenen vuoden ajan.
Hänen musiikkinsa antaa toivoa vaikeisiin tilanteisiin.
Lisan viimeisin levy "Reality" käsittelee aitoutta.
Levyn opetus on, että omaa itseään kannattaa arvostaa.
Neljäs levysi on nimeltään "Reality".
Olet sanonut, että tällä levyllä sait toteuttaa omaa visiotasi -
ja olla oma itsesi, sellainen, joksi Jumala sinut loi.
Mitä sillä tarkoitit?
Uusi levy on hyvin erityinen.
Sen tekeminen tuntui siltä, että sain vain hengittää albumin ulos.
Laulaminen tuntui tällä kertaa vapaammalta.
Albumini ovat aina olleet läpinäkyviä, -
mutta nyt kuulijat pääsevät vieläkin syvemmälle elämääni.
Koko albumi käsittelee sitä, mitä on olla aito.
Se kertoo todellisesta elämästäni.
Mikä on lempikappaleesi?
"Pause".
Siihen on monia syitä.
Olen äiti, liikenainen ja minulla on myös palvelutyö.
On helppo olla liian kiireinen.
Tämä kappale muistuttaa siitä, että välillä on pidettävä taukoa.
Se on lempikappaleeni.
Seuraavaksi tulee mieleen "Muuttumisleikki".
Kirjoitin biisin, kun näin erään muuttumisleikkiohjelman.
Ohjelmassa olevasta naisesta tuli kaunis, -
mutta hänen ongelmansa eivät ratkenneet.
Naisilta voi mennä aamulla tunti meikkaamiseen, -
mutta sisin jää usein työstämättä.
Se on kyllä totta.
Musiikkisi on rehellistä ja hyvin henkilökohtaista.
Sanoituksista kuuluu, että yksi ongelmistasi on huono itsetunto.
Mistä se juontaa juurensa?
Palataan ajassa taaksepäin.
Kun olin neljävuotias, -
minusta tuli seksuaalisen hyväksikäytön uhri.
Sitten sain pikkusiskon, ja jouduin taistelemaan huomiosta.
Tilanne paheni, kun olin toisella luokalla.
Lastenhoitajan poika raiskasi minut joka päivä koulun jälkeen.
En ymmärtänyt, miksi vanhempani lähettivät minut sinne.
En ymmärtänyt, mikseivät he huomanneet mitään.
Siinä vaiheessa vihollinen alkoi tehdä työtä.
Hän sai minut hämmennyksiin.
Hyväksikäyttö tuhoaa ihmisen identiteetin.
Mitä muita seurauksia sillä oli?
Meni vuosia, ennen kuin opin käyttämään sanaa "ei".
Myönnyin kaikkeen, koska pelkäsin torjutuksi tulemista.
Kontrollointi on ongelma, jota yhä työstän Herran kanssa.
Hyväksikäyttäjä vie uhriltaan vallan.
Sen jälkeen uhri alkaa kontrolloida elämäänsä mahdollisimman paljon, -
koska hän pelkää kontrollin menettämistä.
Ystäväsi pyysi sinua katsomaan peiliin ja kertomaan, mistä pidät.
Sanot, ettet pidä mistään.
Silti laulat näin: "Olen oppinut arvostamaan itseäni."
"Kun katson peiliin, näen selvästi, ettet tehnyt virhettä."
Mikä sai aikaan tämän muutoksen?
Aloin viettää aikaa rohkaisevien ihmisten kanssa.
Tapasin ihanan aviomieheni, joka rohkaisee kaikkia.
Kun kuulen jatkuvasti, kuinka ihana olen, -
alan uskoa siihen. Usko tulee kuulemisesta.
Kun Jumala antaa meille rohkaisevia ystäviä, -
omanarvontuntomme alkaa palautua.
Ehkä olenkin kaunis. Ehkä olenkin arvokas.
Ystävien rohkaisevat sanat ovat auttaneet minua.
Katsojiemme joukossa on monia hyväksikäytön uhreja.
Mitä neuvoja antaisit heille?
Paras apu on se, että auttaa muita saman kokeneita.
Ilm. 12:11 "Ja he ovat voittaneet hänet Karitsan veren kautta -
ja todistuksensa sanan kautta."
Kaikilla on huonoja kokemuksia, -
mutta Jumala voi käyttää kokemuksiamme muiden auttamiseen.
Mikä on levysi tavoite?
Toivon, että ihmiset kokisivat lauluni elämän lauluina.
Toivon, että biisit voisivat päätyä elokuviin tai näytelmiin.
Toivon, etteivät ne jäisi kirkon seinien sisälle.
Sieluja on kirkon ulkopuolellakin, ja haluan, että kaikki kuulevat -
sanoman Jeesuksesta Kristuksesta.
Voitteko kuvitella, että näinkin sirolla naisella on kymmenen lasta?
Ei ihme, että hän laulaa ajankäytön ongelmista.
Nyt saatte maistiaisen levyltä, kun Lisa esittää kappaleen "Kiitos".
LISA MCCLENDON "KIITOS"
Haluan vain kiittää sinua
Minun on kiitettävä sinua
Kiitos, Jeesus
Herra, haluan kiittää sinua
Jokaisesta uudesta päivästä
Jokaisesta henkäyksestä
Voimasta, jolla pääsen eteenpäin
Kaikki on hyvin, koska hallitset elämääni
Seuraan sinua
Annan elämäni käsiisi
Kiitos hyvistä ja huonoista hetkistä
Kiitän sinua alusta loppuun
Kiitos vihollisista ja ystävistä
Kiitos siitä, että kun luulin sekoavani
Tulit apuuni
Sain takaisin kaiken, minkä luulin menettäneeni
Saat hallita elämääni
Seuraan sinua
Annan elämäni käsiisi
Kiitos hyvistä ja huonoista päivistä
Kiitos kyyneleistä ja hymyistä
Kiitän sinua alusta loppuun
Kiitos vihollisista ja ystävistä
Kiitos hyvyydestäsi
Kiitos armostasi
Kiitän sinua, Herra
Kiitos kaikesta, mitä olet tehnyt
Kiitos siitä, että vapautit minut
Kiitos kyyneleistä ja hymyistä
Kiitän sinua alusta loppuun
Kiitos vihollisista ja ystävistä
Kiitos hyvistä ja huonoista päivistä
Kiitos kyyneleistä ja hymyistä
Kiitän sinua alusta loppuun
Kiitos vihollisista ja ystävistä
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE: -
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
Muyiwan ja Riversongzin uusi levy on ilmestynyt: -
"Julistamme hänen nimeään maailman ääriin asti".
Uusi, uskomaton levy Muyiwalta ja Riversongzilta.
Tilaa omasi näiden nettisivujen kautta.
Seuraavan tarinan nainen vihasi itseään niin paljon, -
että hän vahingoitti omaa vartaloaan.
Hän ei tiennyt, voisiko kukaan muuttaa hänen elämäänsä.
TODELLISUUDESTA VALKOKANKAALLE
Sisälläni käytiin sotaa. Mieleni oli täynnä valheita.
Aloin uskoa valheisiin jo nuorena.
Näin todellisuuden hyvin vääristyneenä.
Itsetuntoni perustui suorituksiini liikuntatunnilla.
Aloin vihata itseäni.
Ajatukseni olivat niin pelottavia, etten kertonut niistä kenellekään.
Ulkopuolisin silmin kaikki näytti olevan kunnossa, -
mutta oikeasti olin sekaisin.
Perheeni alkoi huomata, että olin masentunut -
ja käytin ruokaa rangaistakseni itseäni.
Vihani alkoi tulla esiin.
Sain vihanpuuskia, ja kerran rikoin yhden oven.
Huusin ja kirosin perhettäni, -
vaikka tiesin heidän rakastavan minua.
Tunsin siitä syyllisyyttä.
Purin vihaani perheeseeni, ja koin siitä syyllisyyttä.
Aloin vahingoittaa itseäni rangaistukseksi.
Pystyin sillä tavoin purkamaan vihaani -
vahingoittamatta toisia ihmisiä.
Viilsin ja löin itseäni.
Löin itseni mustelmille.
Perheeni rakasti minua edelleen.
Vanhempani yrittivät järjestää minulle apua heti, -
kun he näkivät ongelmani.
He etsivät minulle parhaat lääkärit ja terapeutit, -
mitä tästä maasta löytyy.
Vaikka kävin niin monella lääkärillä, -
kukaan ei ymmärtänyt, mitä päässäni liikkui -
ja miksi mitkään lääkkeet eivät parantaneet oloani.
Tilani oikeastaan vain paheni, eivätkä lääkärit ymmärtäneet sitä.
Sain diagnoosin syndroomasta, joka esti minua kokemasta iloa.
Kerran, kun tulin kotiin muutaman kuukauden hoitojaksolta, -
jouduin aivan pohjalle.
En ollut koskaan ollut niin pohjalla.
Aloin suunnitella itsemurhaa.
Jos kuolisin, vanhempani voisivat lopulta jatkaa elämäänsä.
Minun piti lopettaa elämäni, -
koska aiheutin niin paljon kärsimystä.
Itsemurhayrityksen jälkeen lopetin lukion kesken.
Sen jälkeen äitini toi kotiin Mercy Ministriesin hakemuksen.
Tiesin, että olin päätöksen edessä.
Tiesin, että toinen vaihtoehto olisi kuolema.
Päätin täyttää hakemuksen.
Se oli ensimmäinen askel kohti elämää.
Kuulin, ettei kukaan ole Jumalan ulottumattomissa.
Hän on Lunastaja ja Parantaja.
Mikään ongelma ei ole hänelle liian mutkikas.
Hän tuntee minut läpikotaisin.
Hän tietää, miten voin alkaa nauttia elämästä.
Kun terapeutit alkoivat vuodattaa minuun Jumalan totuuksia, -
mieleni alkoi muuttua.
Valheet vaihtuivat totuuteen Jumalan rakkaudesta.
Sain kokea Jumalan rakkauden.
Se valtasi minut kokonaan.
Olin kuullut siitä koko ikäni, mutta en ollut kokenut sitä itse.
Jumalan rakkautta on vaikea kuvailla sanoin.
Se oli musertava kokemus.
Elämäni muuttui, kun Jeesus tuli Pelastajakseni.
Kukaan muu ei voinut pelastaa minua.
Hän, joka minut loi, on myös pelastajani.
Jer. 31:3 sanoo näin: -
"Iankaikkisella rakkaudella minä olen sinua rakastanut..."
Se on Jumalan viesti sinulle. Ota hänen rakkautensa vastaan.
Hänen rakkautensa voi vapauttaa ja parantaa sinut.
Jos tarvitset esirukousta, soita ruudussa näkyvään numeroon.
Esirukoilijamme odottavat puheluasi ja haluavat auttaa sinua.
Lisää luvassa tauon jälkeen.
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI." JES. 61:10
Seuraavan jutun mies janosi hyväksyntää ja kunnioitusta.
Hän yritti ansaita niitä tappamalla.
Halusin aina olla hyväksytty.
Halusin päästä huomion keskipisteeseen.
Aluksi pidin hauskaa, mutta lopulta minun piti todistaa, mihin pystyn.
Lukiossa Ray päätyi jengiin.
Siellä hän kokeili huumeita.
Kokeilin pilven polttamista ennen 16. syntymäpäivääni.
Etenin nopeasti kovempiin huumeisiin.
Kahden vuoden päästä käytin jo kokaiinia ja muita huumeita.
Lisäksi toimin huumeiden välittäjänä.
Möin niitä koulun suurimmille gangstereille.
Ray ja hänen ystävänsä alkoivat pönkittää asemaansa väkivalloin.
Elämämme oli täynnä tappeluita, aseita ja huumeita.
17-vuotiaana Ray pidätettiin, ja hän sai 5 kuukauden vankilatuomion.
Sen jälkeen hän oli kotiarestissa, mutta palasi kadulle.
Hän oli päättänyt pitää maineensa.
Olin valmis tekemään mitä vain, jotta tulisin kuuluisaksi.
Tiesin sen tarkoittavan murhaa.
Päätin murhata jonkun.
Ray sai tilaisuutensa seuraavassa jengikahakassa.
Soitin ystävälleni, joka toi aseensa mukanaan.
Päätimme, että hetkemme oli tullut.
Ystäväni antoi minulle aseensa, ja minä latasin sen.
Kaverini huusi korvaani: "Ammu se! Ammu se!"
En tiedä, kuinka lähellä olin, -
mutta sormeni oli todella liipaisimella.
Silloin eräs tuntemani tyttö alkoi huutaa, ja se mursi minut.
Katsahdin häneen, ja yhtäkkiä olin kuin lapsi.
Se oli ensimmäinen kerta, -
kun tunsin pelkoa itseni puolesta.
En pelännyt sitä, että joku voisi vahingoittaa minua.
Pelkäsin sitä, millainen ihminen minusta oli tulossa.
Ray pidätettiin aseen hallussapidosta.
Ray lähetettiin 90 päivän leirille.
Se oli intensiivisin ajanjakso, johon olin joutunut.
Eräänä päivänä kersantti heitti sängylleni Raamatun.
Avasin sen Ilmestyskirjan kohdasta, -
jossa kuvailtiin Jumalan lumenvalkeita hiuksia -
ja sitä, kuinka paljon enkelit kunnioittivat häntä.
Ne lauloivat hänelle ylistyslaulua.
En ollut koskaan kuullut kenenkään kuvailevan Jumalaa niin.
Pyhä Henki halusi näyttää minulle, mitä kunnioitus oikein oli.
Siitä alkoi elämäni täyskäännös.
Tällä kertaa se oli todellista.
Aloin rukoilla paljon.
Jumala tuli elämäni keskelle.
Leirin päätyttyä Ray pysytteli kaukana vanhasta elämästään.
Pari päivää myöhemmin hän tapasi vaimonsa Stephanien.
Olen kiitollinen siitä, että nyt minulla on vaimo ja kaksi lasta.
Kiitos Jumalalle siitä, että kuulin hänen ääntään.
Ray johtaa seurakuntansa nuortenryhmää, -
ja hän haluaa innostaa erityisesti nuoria miehiä rap-musiikin kautta.
Vetoan teihin kaikkiin. Pyydän, että kuuntelette Jumalaani -
ja Pelastajaani Jeesusta.
Hän on muuttanut elämäni, ja hän haluaa tehdä saman sinulle.
Kuule hänen ääntään.
Huono seura ja paholainen voivat saada sinut seikkailuihin, -
joista ei ole hyötyä.
Jengeistä ja huumeista ei ole apua.
Rehellinen elämä tuo kunnioitusta.
Kerron teille, mitä isäni kertoi minulle, -
kun näin hänet viimeisen kerran.
Sananl. 22:1 "Nimi on kalliimpi suurta rikkautta, -
suosio hopeata ja kultaa parempi."
Jos haluat hyvän maineen ja rauhallisen elämän, -
saat sen Jeesukselta.
Sinun tulee vain kutsua hänet elämääsi.
Rukoillaan yhdessä.
Herra Jeesus, kutsun sinut sisään.
Anna minulle rauha.
Olen nähnyt maailman, ja lähden herkästi ystävien matkaan, -
vaikka määränpää epäilyttää minua.
Uskon, että voit viedä minut sinne, minne haluan mennä.
Tule elämäni Herraksi.
Otan sinut vastaan. Aamen.
Jos rukoilit, soita meille.
Aikamme on valitettavasti lopussa.
Hyvästelemme teidät Jupiter 7:n kappaleella "Liikettä".
JUPITER 7 FEAT. KALENE TANAKA "LIIKETTÄ"
Taas kerran on aika astua kaduille
Hip hop on hengissä
Tämä lääke kannattaa tsekata
Kuoleman hetki ei ole tiedossa
Siksi lopetin pelien pelaamisen
Kun tunsin vatsani vääntyvän
Muutin tekemään katutyötä
Täällä on hiomattomia timantteja, ilman hiojaa
Vuokrasin mikin, päästin ilmoille kirjoitukseni
Teen musiikkia ihmisille
Emme ole kuin muut räppärit
Kunnioitamme kuulijoitamme
Missä kuljenkin, tahdon elää elämisen arvoista elämää
Pysytään liikkeellä
Missä kuljenkin, tahdon elää elämisen arvoista elämää
Pysytään liikkeellä
Kertokaa, miksi maailma on täynnä väkivaltaa ja tuskaa
Ongelma kaipaa ratkaisua Luojaltamme
Voin hyvin puhua taisteluistani, koska niitä käyvät läpi kaikki
Siksi matkustelen ja saarnaan, toivon, että se koskettaa jotakuta
Se on kuin siementen heittelyä, Jumala antaa sateen ja uuden elämän
Olen istuttaja, mutta siinäkin joskus epäonnistun
Teen parhaani, ja annan Jumalan tulla esiin
Tahdon vain kurkistaa sydämeesi ja nähdä, mitä kaipaat
Sisälläni oleva rakkaus tekee elämän elämisen arvoiseksi
Suomennos: Hanna Tischer